12 Januari

12 Januari nyaéta poé ka-12 dina kalénder Gregorian, sésana 353 poé (354 dina taun kabisat).

Kajadian 

 1554 – Bayinnaung, nu bakal ngadegkeun karajaan panglegana dina sajarah Asia Kulon Kidul diistrénan jadi Raja Burma.
 1866 – Masarakat Aeronautik Karajaan diadegkeun di London.
 1895 – National Trust (lambaga nu merhatikeun konservasi alam) diadegkeun di Karajaan Inggris.
 1908 – Pesen jarak jauh munggaran dikirim ti Munara Éiffel.
 1945 – Perang Dunia II: Red Army ngamimitian Serangan Vistula–Oder.
 1962 – Perang Viétnam: Operasi Chopper, misi tempur munggaran Amérika dina perang éta lumangsung. 
 1967 – Dr. James Bedford jadi jalma munggaran nu di-cryonics (ngawétkeun mayit ku cara ditiiskeun)  di Yayasan Panambahan Umur Alcor ku niat jaga rék sina dihirupan deui.
 1970 – Biafra serah bongkokan, ngaréngsékeun Perang Sodara Nigeria. 
 1990 – Pangbantéan tujuh poé dimimitian di Kota Baku, Azerbaijan nu dieusi ku urang Arménia. Haritan urang Arméni digarebugan, disiksa, ditelasan sarta diusiran ti kota.
 1991 – Perang Teluk: Kongrés AS ngijinan pasukan militer Amérika pikeun ngusir Irak ti Kuwait.
 1998 – Salapan welas nagara Éropa satuju pikeun ngalarang cloning jelema.
 2001 – Downtown Disney dibuka pikeun umum minangka bagéan ti Disneyland di Anaheim, California.
 2004 – Kapal laut panumpang panggedéna di dunia, RMS Queen Mary 2, mimiti balayar.
 2006 – Kakacoan nalika ngalung jumroh dina poé panungtung Ibadah Haji di Mina, ngabalukarkeun maotna 362 jamaah.
 2010 – Gempa bumi lumangsung di Haiti, nelasan leuwih ti 100.000 jalma sarta ngancurkeun sabagéan gedé puseur nagri Port au Prince.
 2015 – Serangan pasukan pamaréntah nelasan 143 urang pajoang Bako Haram di Kolofata, Kamerun.
 2016 – Sapuluh jalma maraot sarta 15 taratu dina hiji pangeboman di deukeut Masjid Biru di Istambul.

Nu babar 

 1944 – Joe Frazier, tukang tinju Amérika (td. 2011)
 1949 – Ottmar Hitzfeld, pamaén bola, manajer, Jérman.
 1949 – Hamadi Jebali, PM Tunisia ka-19
 1951 – Kirstie Alley, artis Amérika
 1964 – Jeff Bezos, élmuwan komputer jeung pangusaha Amérika, ngadegkeun Amazon.com
 1968 – Mauro Silva, pamaén bola Brasil
 1970 – Zack de la Rocha, musisi Amérika (Rage Against the Machine)
 1987 – Ricky Harun, aktor Indonésia
 1991 – Pixie Lott, musisi, tukang ngibing tur artis Inggris.
 1993 – Zayn Malik, musisi Inggris
 1993 – Do Kyungsoo, tukang ngawih Koréa Kidul (EXO)
 1995 – Alessio Romagnoli, pamaén bola Italia

Nu pupus 

 1976 – Agatha Christie, novelis carita kriminal Inggris (b. 1890)
 2003 – Maurice Gibb, musisi Australia (Bee Gees) (b. 1949)

Poé peré / poé panginget-nginget

Tumbu luar 

Januari